钦定古今图书集成/历象汇编/庶征典/第176卷 > 《礼记》 > 《月令》
## 钦定古今图书集成/历象汇编/庶征典/第176卷 > 《礼记》 > 《月令》

孟秋行冬令，则介虫败谷。

〈注〉介，甲也。甲虫，属冬。败谷者，稻蟹之属。〈疏〉《越语》云：“今吴稻蟹无遗种。”注：“稻蟹，蟹食稻也。”〈陈注〉亥水之气所泄也。

季冬行秋令，介虫为妖。

〈集注〉严陵方氏曰：“介虫之性辨于物，以敛藏之气不厚，故反为妖也。”〈陈注〉戌土之气所应。